Testudines

Cryptodira
 Pleurodira
 Paracryptodira†
 Proganochelydia†

As tartugas/ Juan Moneva y Puyol: Vocabulario de Aragón. Edición y estudio de José Luis Aliaga, Xordica Editorial, ISBN 978-84-88920-97-3, 2004, p.434 (d'o latín < TARTARUCHUS "diaple") o Testudines (antes Chelonia), son reptils caracterizaus por o feito de tener un tronco amplo y curto, protechiu por una coscarana feita por un regular por placas osias revestidas de placas cornias, y a vegadas nomás que por placas cornias.

D'a coscarana salen, por debant, a cabeza y as patas anteriors, y por dezaga, as patas posteriors y a coda. I hai tartugas que tienen a coscarana dividida en dos partes, la uno dorsal u superior y la otro ventral u inferior, unidas entre ellas.

La caracteristica mas important de l'esqueleto d'as tartugas ye que a columna vertebral ye soldada en a parte dorsal d'a coscarana. A la vegada que se desarrolla lo plastron, desapareixe la espineta u esternón. ROMER, Alfred Sherwood, PARSONS, Thomas S.: Anatomía comparada. Editorial Interamericana, 1981. p 141. O esqueleto fa que a respiración no se pueda fer por movimiento d'a caixa toracica, y se leva a termin prencipalment por l'acción d'as extremidaz.

O cranio presenta caracteristicas muit primitivas. No en tiene, de dients, pero sí una variella esmolada, semellant a un pico.

A reproducción ye ovipara y a incubación la fa a radiación solar.

Ye proverbial a gran lonchevidat d'as tartugas. Bella especie puede vivir mas de 100 anyos.

En i hai que son de tierra y en i hai d'augua, marinas u d'augua dolza. As marinas tienen as extremidaz transformadas en aletas y as acuaticas os didos unius por un telo.

 Clasificación 
 Sinapomorfías 
As tartugas s'agrupan seguntes as siguients sinapomorfías:
 Dermatocranio (teito dermico) sin finestras.
 Tienen placas osias exteriors.
 No tienen espineta ni parte esternal d'as costiellas.
 Ausencia d'elementos dermicos en a cintura escapular.
 Musclos adicionals t'alentar.
 Masclo con pene impar.

 Taxonomía 

As tartugas (orden testudines) se subdividen en cuatro subórdens, dos d'éls ya extintos:

Suborden Paracryptodira †.

Suborden Proganochelydia †.

Suborden Cryptodira:
 Familia Chelydridae.
 Familia Meiolaniidae (Meyolania, †.
 Superfamilia Chelonioidea (Tartugas marinas):
 Familia Protostegidae †.
 Familia Thalassemyidae †.
 Familia Toxochelyidae †.
 Familia Cheloniidae (tartugas verdas y semellants).
 Familia Dermochelyidae.
 Superfamilia Kinosternoidea:
 Familia Dermatemydidae (tartugas de río)
 Familia Kinosternidae.
 Familia Platysternidae.
 Superfamilia Testudinoidea:
 Familia Haichemydidae †.
 Familia Lindholmemydidae †.
 Familia Sinochelyidae †.
 Familia Emydidae a ista familia perteneixe  Emys orbicularis un galapago autoctono d'Aragón y tamién o galapago de Florida u tartuga d'orellas royas (Trachemys scripta), que i ye tamién muit común como animal de companyía.
 Familia Geoemydidae a ista familia perteneixe Mauremys leprosa un galapago autoctono d'Aragón.
 Familia Testudinidae como a tartuga d'os Galapagos.
 Superfamilia Trionychoidea:
 Familia Adocidae †.
 Familia Carettochelyidae.
 Familia Trionychidae.

Suborden Pleurodira:
 Familia Araripemydidae †.
 Familia Proterochersidae †.
 Familia Chelidae.
 Superfamilia Pelomedusoidea:
 Familia Bothremydidae †.
 Familia Pelomedusidae.
 Familia Podocnemididae.

† Clade extinto.

 A tartuga en a cultura 
A tartuga ye l'animal d'a lentitut por excelencia en as fablas y satiras occidentals (ilustración d'o prencipio festina lente). Manimenos en a part de China simboliza o saber, a inmortalidat y a tierra.

Emitando a suya coscarana, os romanos clamaban tartuga a una formación defensiva an que toz os escudos cobriban por dencima a os soldaus. Por extensión, una maquina de seche medieval tamién se pasó a decir tartuga.

En a ficción destacan as Tartugas Ninja y o Follet Tartuga (de Bola de Dragón) en debuixos animaus. Terry Pratchett ubica tot o suyo mundo sobre una coscarana de tartuga. Os enemigos d'os videochuegos de Mario Bros (Koopa Tropa y similars) son tartugas antropomorfas.

 Referencias 

 Se veiga tamién 
 Emydidae.
 Espata u galapago europeu (Emys orbicularis).
 Tartuga mediterrania (Testudo hermanni).
 Tartuga griega (Testudo graeca).
 Tartuga chigant d'as Galapagos (Geochelone nigra).
 Tartuga verda marina (Chelonia mydas).

 Vinclos externos 


Categoría:Órdens de reptils